

**REPUBLICA MOLDOVA CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md),[consiliul@telenesti.md](mailto:consiliul@telenesti.md), [posta@telenesti.md](mailto:posta@telenesti.md)

**DECIZIE nr. 3/7**

din 25 mai 2017

**„Cu privire la repartizarea mijloacelor financiare din fondul**

**rutier pentru întreţinerea drumurilor locale de interes raional în anul 2017”**

În scopul asigurării întreţinerii stări tehnice a drumurilor locale de interes raional, examinând nota informativă a şefului secţiei Construcţii, Arhitectură, Gospodărie Comunală şi Drumuri coordonată cu şeful Direcţiei Finanţe în conformitate cu art. 5 (3) al Legii drumurilor, nr. 509-XIII din 22 iunie 1995, art. 1 (22) al Legii fondului rutier, nr. 720 din  02.02.1996, Hotărârea Guvernului nr. 1468 din 30.12.2016 privind aprobarea listelor drumurilor publice naționale și locale (de interes raional) din R. Moldova, ținând cont de prevederile pct. 2.2 din Decizia Consiliului raional nr. 2/3 din 07 aprilie 2017„Cu privire la corelarea bugetului raional cu bugetul de stat pentru anul 2017” având avizul pozitiv al comisiei consultative pe probleme de administrație publică, în temeiul art. 43 al. (1) lit. „b” şi „g”al Legii nr.436-XVI din 28.12.2006 privind administrația publică local, Consiliul raional Teleneşti,

**DECIDE**:

1. Se ia act de lista drumurilor locale de interes raional, conform anexei nr.1, urmare a rezultatului inventarierii acestora de către comisia mixtă raională – Î.S. „Administraţia de Stat a Drumurilor”.

2. Sa aprobă Programul privind repartizarea mijloacelor fondului rutier pentru întreținerea drumurilor locale de interes raional în anul 2017, conform anexei nr. 2.

3. Şeful secţiei Construcţii, Arhitectură, Gospodărie Comunală şi Drumuri d-nul Iacob Stegărecu, în colaborare cu Direcţia Finanţe şi Direcţia Economie, conform atribuţiilor de funcţie, vor întreprinde acţiunile ce se impun pentru:

a) asigurarea valorificării mijloacelor financiare din fondul rutier pentru întreținerea drumurilor locale de interes raional, pe parcursul anului 2017 în termeni proximi, conform prevederilor actelor normative în vigoare;

b) asigurarea calităţii executării lucrărilor de întreţinere a drumurilor locale de interes raional, conform normativelor de specialitate în vigoare.

4. Controlul asupra executării prezentei decizii se pune în seama Preşedintelui raionului Teleneşti, D-na Diana Manoli.

5. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al consiliului raional [www.telenesti.md](http://www.telenesti.md) şi/sau site-ul www.actelocale.md .

**Preşedintele şedinţei Valentin Vetrilă**

**Secretarul Consiliului raional Sergiu Lazăr**

Anexa nr.2 la

decizia nr. 3 /7 din 25 mai 2017

PROGRAMUL

privind repartizarea mijloacelor fondului rutier pentru întreținerea drumurilor locale de interes raional în anul 2017

Raionul Telenești-

**Cheltuieli totale: 9616,6 mii lei, inclusiv:**

**I.** Lucrări de întreţinere şi reparaţie a drumurilor publice, în volum de 9616,6 mii lei, conform tabelului

| **Articolul de cheltuieli** | **Volumul de lucrări (mii lei)** | | |
| --- | --- | --- | --- |
| **total** | **inclusiv pentru** | |
| **drumurile naţionale** | **drumurile locale** |

| **1** | **2** | **3** | **4** | **5** |
| --- | --- | --- | --- | --- |
|  | **Total I** | **9616,6** | **-** | **9616,6** |
| **1.** | **Întreţinerea drumurilor – total (conform anexei nr.1)** | **9616,6** | **-** | **9616,6** |
| 1.1. | inclusiv: | 2144,6 | - | 2144,6 |
| întreţinerea de rutină a drumurilor (plombarea gropilor, profilarea părţii carosabile cu adaos de material, întreţinerea terasamentului şi sistemelor de evacuare a apelor, întreţinerea lucrărilor de artă, lucrări neprevăzute: în caz de inundaţii, cu spălarea terasamentului şi distrugerea podurilor, alunecări de teren etc.) |
| 1.2 | întreţinerea periodică şi reparaţii curente − total | 5833 | - | 5833 |
| inclusiv: |  |  |  |
| 1.2.1) drumuri pietruite – 70,22km | 4780 | - | 4780 |
| 1.2.2) drumuri asfaltate (egalizări şi înlocuirea straturilor) – 20,98km  1.2.3) pământ profilat – 14km | 953  100 | -  - | 953  100 |
| 1.3 | lucrări pentru asigurarea securităţii circulaţiei rutiere (marcaj rutier, parapet metalic, înlocuirea şi reparaţia indicatoarelor de circulaţie) | 271 | - | 271 |
| 1.4 | întreţinerea drumurilor pe timp de iarnă (deszăpezirea, combaterea poleiului) | 960 | - | 960 |
| 1.5 | crearea de spaţii verzi în zonele de protecţie a drumurilor (plantarea arborilor şi arbuştilor şi întreţinerea lor) | 142 | - | 142 |
| 1.6 | evidenţa tehnică a drumurilor şi implementarea sistemului de optimizare a lucrărilor de reparaţie şi întreţinere a lor | 16 | - | 16 |
| 1.7. | elaborarea documentelor normative, dezvoltarea bazei informaţionale şi colaborarea internaţională | 120 | - | 120 |
| 1.8. | administrarea drumurilor publice | 130 | - | 130 |
| **2.** | **Reparaţia drumurilor şi a construcţiilor inginereşti (conform anexei nr.)** | **-** | **-** | **-** |
| **3.** | **Executarea lucrărilor de proiectare, evaluare a drumurilor şi procurare a terenurilor** | **-** | **-** | **-** |
| **4.** | **Achitarea datoriilor pentru lucrările efectuate în anul 2016** | **-** | **-** | **-** |
| **II.** | Achitarea lucrărilor de întreţinere şi reparaţie a căilor de acces la instituţiile de menire social-culturală din intravilanul localităţilor |  |  |  |

Anexă la

Programul privind repartizarea

mijloacelor fondului rutier pe anul 2017

**ÎNTREȚINEREA DRUMURILOR PUBLICE LOCALE DIN RAIONUL TELENEȘTI**

|  |  |  |  |  |
| --- | --- | --- | --- | --- |
| **Nr.** | **Numărul drumului** | **Denumirea** | **Lungimea**  **km** | **Întreținere,mi lei (notă)** |
| 1 | 2 | 3 | 4 | 5 |
| 1 | **L288** | Drum de aces spre s.Ciofu | 5,000 | 50 |
| 2 | **L289** | Drum de aces spre s.Zgărdești | 1,030 | 70 |
| 3 | **L290** | Drum de aces spre s.Cucioaia | 1,900 | 170 |
| 4 | **L291** | Drum de aces spre s.Ghiliceni | 1,000 | 234,6 |
| 5 | **L292** | M5 - Drum de aces spre s.Cucioaia Nouă | 0,800 | 50 |
| 6 | **L293** | Ordășei – Pistrueni - Hîrtop | 6,300 | 220 |
| 7 | **L293.1** | Drum de aces spre s.Pistruenii Noi | 1,820 | 60 |
| 8 | **L294** | R14 - Drum de aces spre s.Brînzenii Vechi | 1,600 | 60 |
| 9 | **L295** | Vadul – Leca nou – Căzănești – TÎrșiței | 16,200 | 2000 |
| 10 | **L295.1** | Drum de aces spre s.Căzănești | 0,960 | 50 |
| 11 | **L295.2** | Drum de aces spre s.Flutura | 2,000 | 1000 |
| 12 | **L296** | R14 – Dobrușa – Chersac – Scorțeni | 14,000 | 132 |
| 13 | **L297** | R14 - Drum de aces spre s.Nucăreni | 3,000 | 600 |
| 14 | **L298** | Ratuș - Chițcani - Negureni | 8,200 | 600 |
| 15 | **L299** | R6 - Drum de aces spre s.Sărătenii Vechi | 2,000 | 150 |
| 16 | **L300** | R6 -Drum de aces spre s.Băneștii Noi | 3,100 | 160 |
| 17 | **L301** | R22 - Drum de aces spre s.Inești | 0,800 | 100 |
| 18 | **L302** | Mîndrești - Hirișeni – G64 | 13,850 | 1000 |
| 19 | **L303** | Drum de aces spre s.Mihalașa | 2,000 | 300 |
| 20 | **L304** | Drum de aces spre s.Verejeni | 2,000 | 350 |
| 21 | **L305** | Drum de aces spre s.Sărătenii Noi | 1,640 | 160 |
| 22 | **L306** | Drum de aces spre s.Leușeni | 2,500 | 300 |
| 23 | **L307** | Drum de aces spre s.Văsieni | 0,700 | 50 |
| 24 | **L308** | Drum de aces spre s.Ghermănești | 5.900 | 1210 |
| 25 | **L309** | Budăi – Crăsnășeni - Bahu | 8,300 | 540 |
|  |  | **Total:** | **106.600** | **9616,6** |

**Secretarul Consiliului raional Sergiu Lazăr**

**Notă informativă**

la proiectul de Decizie „Cu privire la repartizarea mijloacelor financiare

din fondul rutier pentru întreţinerea drumurilor locale de interes raional”

În conformitate cu prevederele Hotărârii Guvernului RM nr.1468 din 30.12.2016 ,,Privind aprobarea listelor drumurilor publice naționale și locale din Republica Moldova”, întru pregătirea documentelor de transmitere a drumurilor locale în gestiune APL II, pe data de 10 – 14 aprilie 2017 a fost efectuată inventarierea drumurilor publice de interes rational. Rezultatele inventarierii se anexsează.

În rezultatul verificării stării drumurilor locale de interes raional din raionul Telenești și măsurărilor efectuate sunt necesare lucrări de întreținere și reparație a drumurilor locale, în volum de 9616,6 mii lei, conform programului privind repartizarea mijloacelor fondului rutier pe anul 2017 și anexa nr.1 (se anexează).

Șef secție construcții Iacob Stegarescu

Coordonat Direcția Generală Finanțe Șef Ludmila Darii